Koreňonožce

Koreňonožce (v širšom zmysle) alebo panôžkovce (lat. Rhizopoda v širšom zmysle alebo Sarcodina) bol v starších systémoch taxón (podkmeň, kmeň, trieda a pod.) prvokov. Zahŕňal prvoky s premenlivým tvarom tela, krytým tenkou povrchovou membránou. Taxón sa skladal z taxónov:
 Rhizopoda v užšom zmysle alebo Rhizopodea (po slovensky meňavkovce, panôžkavce [t.j. koncovka -avce, nie -ovce] alebo koreňonožce v užšom zmysle) a 
 Actinopoda alebo Actinopodea (po slovensky nitkonožce alebo lúčovce).

Zdroje vyššie uvedených slovenských názvov sú:FRANC, V. Systém a fylogenéza živočíchov - bezchordáty. 2005  S. 7, 8A.S. Andrejeva-Grigorovič, N. Hudáčková a L. Ožvoldová: Systematická paleontológia bezstavovcov 1  S. 11 a nasl.prvoky. In: 

Rhizopoda v najužšom zmysle 
Vedecký názov Rhizopoda (= Amoebozoa v staršom zmysle) môže v najužšom zmysle byť taxón zahŕňajúci len lobopódiovce (Lobosea) a vláknonožce (Filosea) a ojedinele aj akrázie. Slovenský názov tohto taxónu je nie koreňonožce, ale meňavkovce. TIRJAKOVÁ, E. Protistológia, 2010 Cavalier-Smith, T. 1993. Kingdom Protozoa and Its 18 Phyla. Microbiological Reviews 57 (4), 1993Margulis, L. & Schwartz, K.V. 1998. Five Kingdoms. An Illustrated Guide to the Phyla of Life on Earth. Third Edition. W.H. Freeman, New York: [i]-xx, [1]-520. citované in: 

 Zaradenie v aktuálnom systéme 
V systémoch používaných od roku 2005 taxóny patriace pod bývalé koreňonožce (Sarcodina) tvoria časti moderných taxónov Amoebozoa, Rhizaria, Excavata a Chromalveolata (presnejšie Stramenopila).

 Charakteristika 
V. Franc podáva nasledujúcu charakteristiku koreňonožcov: 

Tenká povrchová blana na povrchu umožňuje vytváranie panôžok, ktoré slúžia na pohyb aj fagocytárne prijímanie potravy. Telo je často v schránke, ktorá môže byť z rôzneho materiálu. Cytoplazma je obyčajne rozlíšená na ektoplazmu a endoplazmu. Majú jedno alebo viac nediferencovaných jadier, u Amoebida, Foraminifera a Mycetozoa sa vyskytujú mnohojadrové plazmódiové štádiá. Pohlavné rozmnožovanie (autogamia so vznikom bičíkatých gamét) bola zistená len u niektorých druhov. Sú to akvatické, edafické aj parazitické prvoky.

Do nadtriedy Rhizopoda patria vodné až edafické prvoky, často aj parazity alebo komenzály. Pre nadtriedu sú typické panôžky (pseudopódie), ktoré môžu byť lalôčikovité (lobopódie), tenké, predĺžené (filopódie) alebo navzájom poprepájané (retikulopódie). Telo je ukryté v schránke alebo holé. 

Do nadtriedy Actinopoda patria vodné prvoky s guľovitým telom, ukrytým zväčša v schránke, ktorá môže byť chitinózna, kremičitá alebo zo SrSO4. Majú veľmi jemné filopódie alebo axopódie (dlhé tenké panôžky so spevňujúcim centrálnym filamentom). Rozmnožujú sa nepohlavne alebo menej často pohlavne, kopuláciou bičíkatých gamét. Až na výnimky sú súčasťou planktónu.

 Systém 
 Biopedia (2008)  
podkmeň koreňonožce (Sarcodina):
 nadtrieda meňavkovce(Rhizopoda)
 trieda lobopodiovce (Lobosea)
 rad meňavkotvaré (Amoebida)
 rad korienkotvaré (Leptomyxida)
 rad akantopodotvaré (Acanthopodida)
 rad sieťovníčkotvaré (Loboreticulatida)
 rad loboschránkotvaré (Testaceolobosida)
 trieda pelomyxovce (Caryoblastea)
 rad pelomyxotvaré (Pelobiontida)
 trieda slizovkovce (Eumycetozoea)
 trieda nádorovce (Plasmodiophorea)
 trieda granulovce (Granuloreticulosea)
 rad dierkavce (Foraminifera)
 rad meňavkovkotvaré (Athalamida)
 rad plazmodiovkotvaré (Promycetozoida)
 rad jednokomôrkotvaré (Monothalamida)
 trieda slzovičkovce (Heterolobosea)
 trieda vláknonožce (Filosea)
 trieda plazmodiovce (Xenophyophorea)
 nadtrieda nitkonožce (Actinopoda)
 trieda mrežovce (Radiolaria)
 trieda slncovky (Heliozoa, Heliozoea)
 trieda akantárie (Acantharia)

 V. Franc (2005) 
podkmeň koreňonožce (Sarcodina):
 nadtrieda meňavkovce v širšom zmysle (Rhizopoda)
 trieda meňavky v širšom zmysle / lobopodiovce (Lobosea)
 rad vlastné meňavky (Amoebida)
 rad bochníčky (meňavkovce v užšom zmysle - pozri poznámku v článku meňavkovce) (Arcellida)
 trieda Caryoblastea - staršie pod Lobosea
 trieda slizovky (Mycetozoea) - alternatívne sú namiesto nich triedy Eumycetozoea a Plasmodiophorea
 trieda Granuloreticulosea
 rad dierkavce (Foraminifera)
 ďalšie 3-4 triedy
 nadtrieda nitkonožce (Actinopoda)
 trieda mrežovce (Radiolaria)
 trieda slncovky (Heliozoa, Heliozoea)
 ďalšie 2 triedy

 Cavalier-Smith (1993)  

Bývalých koreňonožcov (Sarcodina) autor rozdelil nasledovne (str. 977, 978 a i.): Niektoré rody (napr. Chrysamoeba) umiestnil do kmeňa Heterokonta z ríše Chromista. Aj kmeň Chlorarachniophyta umiestnil do ríše Chromista. Kmeň Archamoebae umiestnil do ríše Archezoa. Do ríše prvoky umiestnil nasledovné taxóny koreňonožcov (taxóny uvedené v zátvorke sú uvedené len na uľahčenie orientácie):

(Prvoky:)
 (podríša Adictyozoa)
 ...
 trieda Heterolobosea
 ...
 (podríša Dictyozoa)
 vetva Parabasalia – len niektoré rody (napr. Dientamoeba, Histomonas) sú bývalé koreňonožce
 (vetva Bikonta)
 ...
 (infraríša Neozoa)
 (parvríša Ciliomyxa)
 (kmeň Opalozoa)
 ...
 rad Plasmodiophorida
 ...
 kmeň Mycetozoa
 ....
 parvríša Neosarcodina
 ?trieda Xenophyophorea
 ?trieda Schizocladea
 ?trieda Holosea
 kmeň Rhizopoda (v užšom zmysle)
 trieda Lobosea
 podtrieda Gymnamoebia
 podtrieda Testacealobosia
 trieda Filosea
 podtrieda Christidiscoidia
 podtrieda Christivesiculatia
 podtrieda Testaceafilosia
 kmeň Reticulosa
 podkmaň Athalamia
 podkmeň Foraminifera
 parvríša Actinopoda
 kmeň Radiozoa
 podkmeň Spasmaria
 trieda Acantharea
 trieda Sticholonchea
 podkmeň Radiolaria
 trieda Polycystinea
 trieda Phaeodarea
 kmeň Heliozoa
 parvríša Entamoebia

 Stöcker at al. (1986)  
trieda Rhizopoda v širšom zmysle:
 (-)Rhizopoda v užšom zmysle
 rad Amoebina /Gymnamoebia
 rad Testacea
 rad Foraminifera
 (-)Actinopoda
 rad Radiolaria
 rad Heliozoa
 rad Acantharia

Actinopoda sa niekedy radí ako samostatná trieda.

 Corliss (1984)  

(-) Rhizopoda:
 kmeň Amoebozoa
 kmeň Karyoblastea [t.j. Caryoblastea]
 kmeň Eumycetozoa
 kmeň Plasmodiophorea
 kmeň Acrasia
 kmeň Granuloreticulosa
 ?kmeň Xenophyophora

Levine et al. (1980) Levine, N.D., Corliss, J.O., Cox, F.E.G., Deroux, G., Grain, J., Honigberg, B.M., Leedale, G.F., Loeblich III, A.R., Lom, J., Lynn, D.H., Merinfeld, E.G., Page, F.C., Poljansky, G., Sprague, V., Vavra, J. & Wallace, F.G. 1980. A newly revised classification of the protozoa. J. Protozool. 27: 37-58. citované v: Laybourn-Parry: A functional biology of free-living Protozoa

podkmeň Sarcodina:
 nadtrieda Rhizopoda
 trieda Lobosea
 podtrieda Gymnamoebia 
 podtrieda Testacealobosia 
 trieda Acarpomyxea
 trieda Acrasea
 trieda Eumycetozoea
 trieda Plasmodiophorea
 trieda Filosea
 trieda Granuloreticulosea
 trieda Xenophyophorea
 nadtrieda Actinopoda
 trieda Acantharea
 trieda Polycystinea
 trieda Phaeodarea
 trieda Heliozoea

 Ferianc (1978)  

kmeň koreňonožce (Rhizopoda):
 trieda meňavky (Amoebina)
 trieda meňavkovce (Testacea)
 trieda pahlienovky (Proteomyxa)
 trieda hlienovky (Mycetozoa)
 trieda dierkavce (Foraminifera)
 trieda mrežovce (Radiolaria)
 trieda slncovky (Heliozoa)

 Pyramída (1976)  
kmeň koreňonožce (Rhizopoda):
 trieda améby [lat. názov neuvedený]
 trieda meňavkovce (Testacea)
 trieda dierkavce (Foraminifera)
 trieda mrežovce (Radiolaria)
 trieda slncovky (Heliozoa)

 Krejča et al. (60. roky/1997) 
Text odkazuje na zdroje z 50. a 60. rokov.

podkmeň koreňonožce (Sarcodina):
 trieda panôžkavce (Rhizopodea)
 trieda nitkonožce (Actinopodea)

 Kratochvíl, Bartoš (1954)  
Rovnaký systém je uvedený v Encyklopédii medicíny, slovenské názvy sú teda odtiaľ.

trieda koreňonožce (Rhizopoda):
 rad meňavky (Amoebina)
 rad meňavkovce (Testacea)
 rad hlienovky (Mycetozoa)
 rad dierkovce (Foraminifera)
 rad mrežovce (Radiolaria)
 rad slncovky (Heliozoa)

 Referencie